ശിരോവസ്ത്രമണിഞ്ഞ് അബ്തഹ മഖ്സൂദ് പന്തെറിഞ്ഞു ദി ഹണ്ട്രഡില് തകര്ന്നത് പതിവുരീതികള് ഇംഗ്ലണ്ട് ക്രിക്കറ്റ് ബോര്ഡ് സംഘടിപ്പിക്കുന്ന ദി ഹണ്ട്രഡില് ശ്രദ്ധ നേടി സ്കോട്ടിഷ് ക്രിക്കറ്റര്. 22 കാരിയായ ലെഗ് സ്പിന്നര് അബ്തഹ മഖ്സൂദ് ആണ് വാര്ത്തകളില് ഇടം നേടുന്നത്. പതിവ് വേഷങ്ങളില് നിന്ന് മാറി ശിരോവസ്ത്രം അണിഞ്ഞാണ് പാക് കുടിയേറ്റക്കാരുടെ മകളായ അബ്തഹ ബിര്മിംഗ്ഹാം ഫീനിക്സിനു വേണ്ടി കളത്തിലിറങ്ങിയത്. Abtaha Maqsood The Hundred ജൂലൈ 23ന്, ഹണ്ട്രഡ് വനിതാ പോരാട്ടങ്ങളിലെ രണ്ടാം മത്സരത്തിലാണ് അബ്തഹ ബിര്മിംഗ്ഹാം ഫീനിക്സിനായി അരങ്ങേറിയത്. അന്ന് വെറും 5 പന്തുകള് മാത്രമേ താരം എറിഞ്ഞുള്ളൂ. ലണ്ടന് സ്പിരിറ്റിനെതിരെ എഡ്ജ്ബാസ്റ്റണില് നടന്ന മത്സരത്തില് ആദ്യം ബാറ്റ് ചെയ്ത ബിര്മിംഗ്ഹാം 100 പന്തുകളില് 6 വിക്കറ്റ് നഷ്ടത്തില് 128 റണ്സ് നേടി. മറുപടിയായി 4 പന്തുകളും 3 വിക്കറ്റും ബാക്കിനില്ക്കെ ലണ്ടന് സ്പിരിറ്റ് വിജയലക്ഷ്യം മറിക്ടന്നു. Read Also: ചരിത്രം കുറിച്ച് ദി ഹണ്ട്രഡ് ആരംഭിച്ചു ആവേശം വിതറി ആദ്യ മത്സരം എന്നാല്, ബിര്മിംഗ്ഹാമിന്്റെ രണ്ടാം മത്സരത്തില് അബ്തഹ തന്്റെ കഴിവ് പുറത്തെടുത്തു. ഇന്നലെ, 25 ആം തീയതി മാഞ്ചസ്റ്റര് ഒറിജിനല്സിനെതിരെ അനുവദനീയമായ 20 പന്തുകള് എറിഞ്ഞ താരം വെറും 14 റണ്സ് മാത്രം വിട്ടുനല്കി 2 വിക്കറ്റ് വീഴ്ത്തി. അപകടകാരിയായ മിന്യോണ് ഡുപ്രീസിനെയും എലെനോര് ത്രെല്കെല്ഡിനെയുമാണ് താരം മടക്കിയത്. 49 റണ്സെടുത്ത് പുറത്താവാതെ നിന്ന ഇന്ത്യന് താരം ഹര്മന്പ്രീത് കൗര് മാഞ്ചസ്റ്ററിന്്റെ ടോപ്പ് സ്കോറര് ആയെങ്കിലും മത്സരത്തില് ബിര്മിംഗ്ഹാം 20 റണ്സിനു വിജയിച്ചു. ആദ്യം ബാറ്റ് ചെയ്ത് 100 പന്തുകളില് 9 വിക്കറ്റ് നഷ്ടത്തില് 114 റണ്സെടുത്ത ബിര്മിംഗ്ഹാമിനു മറുപടിയുമായി ഇറങ്ങിയ മാഞ്ചസ്റ്ററിന് 8 വിക്കറ്റ് നഷ്ടത്തില് 93 റണ്സ് എടുക്കാനേ സാധിച്ചുള്ളൂ. രാജ്യാന്തര ടി20യില് 10.84 ആണ് അബ്തഹയുടെ ശരാശരി. തായ്ക്കോണ്ടോയില് ബ്ലാക്ക്ബെല്റ്റുള്ള താരം 2014 കോമണ്വെല്ത്ത് ഗെയിംസിലെ പതാകവാഹക ആയിരുന്നു. 11 ആം വയസ്സില് ഗ്ലാസ്ഗോയിലെ പൊള്ളോക്ക് ക്രിക്കറ്റ് ക്ലബില് കളി തുടങ്ങിയ അബ്തഹ 12ആം വയസില് തന്നെ അണ്ടര്17 ടീമില് അരങ്ങേറി. 14ആം വയസ്സില് സീനിയര് ടീമില് അരങ്ങേറിയ താരം 14 രാജ്യാന്തര ടി20 മത്സരങ്ങളില് നിന്ന് 19 വിക്കറ്റുകളാണ് നേടിയിട്ടുള്ളത്.